**На основу члана 119. став 1. тачка 1) Закона о основама система образовања и васпитања (“Службени гласник РС”, бр.88/2017, 27/2018-др.закони, 10/2019, 6/2020 и 129/2021- у даљем тексту: Закон), одредби Посебног колективног уговора за запослене у основним и средњим школама и домовима ученика („Службени гласник РС“, бр.21/15, 16/18 и 8/19) и члана 60. став 1. тачка 1) Статута Основне школе „Надежда Петровић“ у Сићеву, Школски одбор Основне школе „Надежда Петровић“ у Сићеву, на седници, одржаној дана 25.05.2022.године, једногласно доноси**

**ПРАВИЛНИK**

**О ПОХВАЉИВАЊУ И НАГРАЂИВАЊУ ЗАПОСЛЕНИХ**

**ОСНОВНЕ ШКОЛЕ „НАДЕЖДА ПЕТРОВИЋ“ У СИЋЕВУ**

**ОСНОВНЕ ОДРЕДБЕ**

Члан 1

Овим Правилником уређују се врсте похвала и награда запосленима Основне школе “Надежда Петровић“ у Сићеву (у даљем тексту: Школа), услови за додељивање истих, покретање иницијативе за похваљивање и награђивање, као и надлежност органа школе за доношење одлука о похваљивању и награђивању запослених.

Похвале и награде се додељују за стваралачки рад запослених на унапређивању образовно-васпитног рада, процеса организације рада и успешности функционисања Школе.

**ПОХВАЛЕ И НАГРАДЕ ЗАПОСЛЕНИМА**

Члан 2

Запослени се могу награђивати у виду јавног похваљивања на седницама Наставничког већа од стране директора Школе, као и путем награђивања и то увећањем броја дана годишњег одмора по основу критеријума доприноса на раду.

Критеријуми и поступак за утврђивање увећања броја дана годишњег одмора по основу критеријума доприноса на раду детаљно су прописани Правилником о раду Школе.

Члан 3

Директор школе, на предлог Наставничког већа на почетку сваке школске године, именује трочлану комисију Наставничког већа која даје мишљење о похваљивању и награђивању запослених у току школске године.

Члан 4

Похвале и награде запосленима се додељују за остварене резултате рада у следећим областима:

1.за учешће у припремама ученика и учешћу, као и оствареним резултатима на општинским, окружним, републичким и међународним такмичењима;

2.за рад на подизању угледа и афирмацији Школе и учешће у маркетиншким кампањама које имају за циљ афирмацију угледа и рада Школе;

3.за организацију и реализацију школских прослава, такмичења, скупова и учешће у организацији појединих манифестација и активности, односно у укупном друштвеном животу Школе, на нивоу општине, града и сл;

4.за изузетно залагање у раду и активностима Школе, за остваривање контаката са ученицима, другим запосленим и родитељима ученика, односно њиховим законским заступницима, за пружање помоћи другим запосленима у раду, за рад у комисијама школе, за извршавање послова пре утврђених рокова, за креативност у раду и коришћење савремених средстава за рад и сл.

**ПОСТУПАK И ОРГАНИ ЗА ДОДЕЉИВАЊЕ НАГРАДА**

Члан 5

Иницијативу, односно предлог за похваљивање и награђивање запослених може дати сваки запослени у Школи, директор, стручни органи, тимови, као и чланови Школског одбора.

Kомисија Наставничког већа именована од стране директора, изјашњава се о предлогу за похваљивање и награђивање и своје мишљење доставља директору, најкасније у року од 15 дана од дана подношења предлога.

Олуку о похваљивању или награђивању доноси директор Школе.

**ПРЕЛАЗНЕ И ЗАВРШНЕ ОДРЕДБЕ**

Члан 6

За све што није регулисано овим правилником примењиваће се одредбе Закона, Посебног колективног уговора за запослене у основним и средњим школама и домовима ученика, Статута и Правилника о раду Школе.

Члан 7

Поступак измена и допуна овог Правилника врши се на начин и по поступку утврђеном за његово доношење.

О спровођењу одредаба овог Правилника стара се директор Школе.

Тумачење одредаба овог Правилника даје Школски одбор.

Члан 8

Правилник ступа на снагу осмог дана од дана објављивања на огласној табли Школе.

Члан 9

Даном ступања на снагу овог Правилника престаје да важи Правилник о похваљивању и награђивању наставника и радника школе број 3092 од 17.12.2019.године.

Председник Школског одбора,

Снежана Маринковић

Правилник је заведен под деловодним бројем 1090 од 25.05.2022.године, објављен је на огласној табли Школе дана 26.05.2022.године, а ступио је снагу дана 03.06.2022. године.

Секретар,

Марија Милутиновић